Slovenska kronika, 25.11.2019


Naslov: Projekt Pegas je Zevnikovim prinesel pokrito jahalnico
Napoved za voditelja:

V oktobru so v Posavju začeli s projektom vključevanja otrok in odraslih s posebnimi potrebami, ki so ga poimenovali Inkluzija otrok in odraslih Pegas. Zanj bo 80% od dobrih 180 tisoč evrov kolikor je ocenjen prispeval   Evropski kmetijski sklad za razvoj podeželja. Vanj so vključeni Varstveno-delovni center iz Leskovca pri Krškem, Društvo Sonček Posavje, krška Osnovna šola Dr. Mihajlo Rostohar in otroški vrtec pri Osnovni šoli Globoko. Vodilni projektni partner pa je turistična kmetija Zevnik iz Čateža ob Savi, kjer se že lahko pohvalijo z novo pokrito jahalnico, ki je bila postavljena s pomočjo tega projekta.
H1: V Posavju se je začel projekt Inkluzija otrok in odraslih Pegas
H2: Na kmetiji Zevnik na Čatežu ob Savi so že postavili pokrito jahalnico
H3: Gre za uk socialnih veščin, sprejemanje drugačnosti, vključevanje, destigmatizacijo
T- Čateža ob Savi GORAN ROVAN /

X- Snemalec in montažer Miloš Šantek /

Pokrita jahalnica na kmetiji Zevnik, kjer skrbijo za več kot 20 konjev, je namenjena predvsem otrokom in odraslim s posebnimi potrebami iz Posavja, za katere so že doslej tu izvajali terapije in zanje prirejali tabore. 
T- NATAŠA SALAMON /

X- društvo Sonček Posavje /

»Naši otroci hodijo na hipoterapije že zdej četrto leto na kmetijo Zevnik in to je zelo velka pridobitev za naše otroke, kajti jezdili oziroma jahali bodo lahko v slabem vremenu, v dežju, pri 40. stopinjah, vetru.«
T- CARMEN RAJER /

»Moj otrok tukej jaha že več kot štiri leta in je v tem času res zgradila eno samostojno samozavestno osebnost. Tud zdrav način življenja in nekako zna pristopat k živalim, naravi, se uči v bistvu tega. Z tem projektom v bistvu bo pa še dodatno dobila socialne veščine.«
Ta 150 tisoč evrov vredna naložba bo omogočila še boljšo vključitev otrok in odraslih z gibalnimi ali duševnimi ovirami, uporabljali pa jo bodo lahko tudi drugi jahači.

T- VID ZEVNIK /

X- Kmetija Zevnik Čatež ob Savi /

»Radi bi učili te naše mlade jahače, tudi tiste otroke, ki so še pred osnovno šolo, da te otroci, ki so na vozičkih, da se jih ne smejo bat, da so prav tako otroci kot oni. In to je bistvo, da bi jih radi vključili v družbo.«
Projekt Pegas, ki bo trajal do septembra 2021, prinaša kmetiji Zevnik tudi dve novi zaposlitvi. Eno za polni in drugo za polovični delovni čas, kar je zanje res velika pridobitev.
